**Fletting:** Det er foreslått at denne siden blir flettet med *Linjeforeninger ved NTNU*. (Diskusjon)

**Akademisk Forening Smørekoppen** (**A/F Smørekoppen**), eller bare **Smørekoppen**, er linjeforeningen for studenter ved studieprogram for Maskin- og Energiteknologi, tidligere *Produktutvikling og produksjon*, den såkalte *maskinlinjen*, ved NTNU i Trondheim.

Linjeforeningen ble startet i 1929 med tilhørighet i det daværende maskinstudiet.

Historie
--------

### Forgjengere

Historien begynte i 1916 da *Akademisk Foreningen Ambolten* (*A/F Ambolten*) ble stiftet, den gang i hovedsak et forum for studenter i 1. og 2. årstrinn. At foreningen to sikte på de to første årstrinnene var grunnet antagelsen at eldre studenter ikke kom til å fortsette videre i foreningen. For 3. og 4. årstrinn ble da foreningen *Svinghjulet* stiftet i 1917. *A/F Ambolten* trakk sitt siste sukk på 1920-tallet, med siste registrerte møte våren 1922.

Etter *A/F Ambolten*s stille død var det et ønske om å erstatte tomrommet med en ny forening, og resultatet ble *Smørekoppen.* Foreningen hadde dog en løs oppbygning lik sin forgjenger, noe som var lite tilfredsstillende, og man ønsket å få en fastere organisering av foreningen.

### Starten på A/F Smørekoppen

Desember 1928 ble *Akademisk Forening Smørekoppen* (*A/F Smørekoppen*) offisielt stiftet, og tok direkte over navnet fra den eldre foreningen. 8. februar 1929 markerte man oppstart med en "Innvielseskjempefyllefest", før man samme måned hadde foreningens første ordinære møte.

I 1931 ble *Svinghjulet* slått sammen med *A/F Smørekoppen*, og foreningen fikk navnet *Maskinavdelingens Forening Smørekoppen*.

I 1948 ble det vedtatt at bare studenter fra Maskin A kunne være del av foreningen. Studenter fra Maskin B (Maskinavdelingens linje B; "Skipslinjen") hadde fram til da kunnet være med i foreningen, men disse ble nå henvist til linjeforeningen Mannhullet.

I 1954 ble det vedtatt at foreningens navn skulle byttes tilbake til *Akademisk Forening Smørekoppen*, slik det var ved stiftelsen i 1928.

Det Skadelige Rums Ridderskap
-----------------------------

I 1929 opprettet linjeforeningen sin egen ridderorden, *Det Skadelige Rums Ridderskap* (D.S.R.R.), med endelig organisering i 1931.

*Smørekoppens visebok*
----------------------

*Smørekoppens visebok* har kommet ut i 15. utgaver (pr. 2003), med 1. utgave gitt ut 1941 og 15. utgave i 2003. Viseboka inneholder alt fra drikkeviser til nasjonalromantiske sanger. En del av visene er også hentet fra UKErevyen i Trondheim, deriblant «Nu klinger igjennem den gamle stad».

Referanser
----------

1. 1 2 3 4  Devik 1960, s. 312. sfn error: no target: CITEREFDevik1960 (help)
2. 1 2 3 4  Devik 1960, s. 312-313. sfn error: no target: CITEREFDevik1960 (help)
3. ↑  «Historie». *Smorekoppen - Linjeforening for Produktutvikling og produksjon ved NTNU* **(engelsk)**. Arkivert fra originalen 14. mai 2023. Besøkt 14. mai 2023.
4. 1 2 3 4  Devik 1960, s. 313. sfn error: no target: CITEREFDevik1960 (help)
5. ↑  Kvaal, Stig, red. (2003). *Et Hav av muligheter : skipslinjen ved Norges tekniske høgskole og Fakultet for marin teknikk ved Norges teknisk-naturvitenskapelige universitet 1910-2001*. Institutt for marin teknikk, NTNU. s. 146 & 365. ISBN 9788251918992.
6. ↑  Heyerdahl, Lars (1967). *50 år : Mannhullet 1917 - 1967*. Linjeforeningen Mannhullet. s. 40.
7. 1 2 3  *Smørekoppens visebok* (15 utg.). Akademisk Forening Smørekoppen N.T.H. 2003 [1941]. ISBN 82-8089-030-0.  [Utgitt i samarbeid med Norsk Noteservice as.]

Litteratur
----------

* Dervik, Olaf (1960). *N.T.H. femti år : Norges tekniske høgskoles virksomhet 1910-1960*. Teknisk Ukeblad.

Eksterne lenker
---------------

* *Artikkelen mangler oppslag i Wikidata*

* *Artikkelen mangler oppslag i Wikidata*